ร้าน Tsujiri เป็นร้านเก่าแก่ที่ตั้งมาตั้งแต่ปี1860 อยู่ที่เมือง Uji ในจังหวัดเกียวโต ซึ่งเป็นเมืองที่มีชื่อเสียงด้านชาที่สุดในญี่ปุ่น ชาเขียวที่นี่เป็นเขียวที่ได้การยอมรับว่ามีคุณภาพ อ่านมาแล้วก็คาดหวังกับร้านนี้มาก เพราะว่าเราเคยคิดจะไปกินที่ญี่ปุ่น แต่เนื่องจากตารางการกินนั้นแน่นเอี๊ยดเลยทำให้ไม่มีพื้นที่ในกระเพาะว่าง สุดท้ายร้านนี้ก็มาเปิดอยู่ที่ Emquartier ชั้น 8 หน้าร้าน Crab & Clawค่ะ

บรรยากาศร้าน: ตกแต่งเรียบงานสไตล์ญี่ปุ่นเน้นเป็นไม้ที่อ่อนทั้งร้าน ดูโล่งดี ที่นั่งก็มี 6 - 7 ที่ได้

ร้านนี้จะมีเมนูหลากหลายเลยค่ะ ทั้งเครื่องดื่มที่เป็นชาเขียวร้อน-เย็น / Yuzu / Black tea / Houjicha / Sencha

Iced blend & float - แบบปั่นก็มี เมนูช็อคกาแลต และถั่วแดงเพิ่มมาด้วย 

Pastries - Matcha chiffon cake / Shiratama kinako kuromitsu / Shiratama black sesame 

Soft ice cream & sundae - มีไอติมโคนรสชาเขียว วานิลลาหรือจะเลือกแบบผสมกัน / หรือจะใส่ถ้วยแล้วเลือก topping ในแบบที่เราชอบ

Shaved ice น้ำแข็งใสก็ดูน่าจะใหญ่ ราคาก็ตามขนาด กลาง เริ่มต้น 185 บาท / ใหญ่ก็ 285 บาท


เมนูที่ได้ชิม

-Tsujiri Sundae แบบ Mixed ราคา 175 บาท

เป็นเมนูที่ขายดีที่สุดของร้านเลย ก็เลยลองชิมดูว่าจะอร่อยสมคำร่ำลือรึเปล่า ถ้วยนี้ก็เหมาะที่จะกินคนเดียวมากกว่า ถ้วนไม่ใหญ่เลน เราซื้อแบ่งกับแฟนแล้วรู้สึกว่าน้อยมากๆ ไม่สะใจ แต่ถ้าถ้วยใหญ่ก็ราคาสูงไปหน่อย

ในถ้วยก็มีขนมอยู่ 4ชั้น ชั้นล่างสุดคือข้าวคั่ว หอมดีนะ เคี้ยวแล้วกรุบๆกรอบเพลินดีเพิ่มรสสัมผัสในถ้วยนี้ต่อมาคือชอฟท์ครีมแล้วก็ตามด้วยถั่วแดงที่ไม่ค่อยหวานจัด ทานได้เพลินๆเลย ปิดท้ายด้วยชอฟท์ครีมที่มี Shiratama ซึ่งเป็นแป้งขาวๆ ไม่มีรส จะหนืดๆ ออกแนวจืดๆ เกาลัดเชื่อมอร่อยหวานนิดหน่อย และบิสกิตก็กรอบหอม อร่อยดี 

ส่วนไฮไลต์คือชอฟท์ครีมนั้นรู้สึกว่าละลายเร็วไปนะ มาเสิร์ฟปุ๊ปก็ดูเริ่มเปลี่ยนรูปร่างรสชาติหวานนิดๆ ไม่ค่อยมีความหอมชาเลยรู้สึกว่าธรรมดา ไม่ได้ว้าวอะไร คือคงจะคาดหวังสูง เพราะว่าถ้าเทียบราคาและขนาดถือว่าแพงเอาเรื่องอยู่ แถมถ้วยเล็กไปหน่อย

โดยรวมแล้วเราชอบพวก topping ที่ใส่มามากกว่าตัวชอฟท์ครีมซะอีก มาทานครั้งนี้ก็รู้สึกเฉยๆค่ะ ต้องลองไปชิมเองก็อาจจะเจอเมนูที่ถูกใจก็ได้

ป.ล. มีน้ำดื่มบริการฟรีด้วยค่ะ